Извјештај са одржаног групног савјетодавно-инструктивног рада

 реализованог у августу 2015. године

 Групни савјетодавно инструктивни рад са наставницима енглеског језика у средњим стручним и техничким школама и гимназијама је реализован у августу мјесецу у свим регијама Републике Српске: Бањалука, Приједор, Добој, Бијељина, Сарајевско-Романијска и Херцеговачка регија.

 Савјетовање за наставнике енглеског језика у средњим стручним и техничким школама и гимназијама школама је реализовано у 6 градова, за 10 група наставника, којима је присуствовало 70,00% наставника енглеског језика.

 Преглед пунктова, група и процената присуства ГСИР-у 2015. године:

|  |  |  |  |  |
| --- | --- | --- | --- | --- |
| Град/Општина | Школа домаћин | Датум | Број група | Проценатприсуства  |
| Приједор | Гимназија | 18.08.2015. | 1 | 66,66% |
| Бањалука | Техничка школа | 19.08.2015.20.08.2015. | 3 | 66,66% |
| Добој | Гимназија | 21.08.2015. | 2 | 75.00% |
| Бијељина | Техничка школа | 25.08.2015. | 2 | 82,50% |
| Пале | СШЦ Пале | 26.08.2015. | 1 | 57,14% |
| Требиње  | Гимназија | 27.08.2015. | 1 | 70,58% |
| Укупно | 6 градова |  | 10 група | 70,00% |

 Дневни ред савјетовања:

1. Запажања са увида у рад наставника реализованих у претходном периоду
2. Припрема за наредну школску годину
3. Настава енглеског језика
4. У оквиру прве тачке дневног реда наставници су упознати са најважнијим запажањима по сегментима увида.



1. У оквиру друге тачке дневног реда, дат је низ савјета наставницима у припреми за наредну школску годину, чији је дио произашао и из тачке један дневног реда.



1. У оквиру треће тачке дневног реда, извршена је анализа часа уз предочени радни материјал, након чега је вођена дискусија о аспектима савремене наставе енглеског језика и вршено је поређене са традиционалним приступом реализације наставе.



Извршена је анализа часа након чега су разматрани у заједничкој дискусији разни аспекти организације часа. Нпр. дискусија је вођена о питањима: у колико активности је наставник био директно ангажован а у колико активности су ученици били ангажовани; које језичке вјештине су ученици могли да развијају током часа; који облици рада су били заступљени током часа; које методе рада су кориштене током часа; које су врсте задатака ученици рјешавали; да ли је обзиром на тип часа и захтјевност садржаја, било превише или недовољно активности; да ли су ученици имали прилику да предаване садржаје (нови вокабулар) увјежбавају у различитим центрима учења и рјешавајући разне типове задатака, и сл. У току дискусије, наставници, који су имали одјељења са бољим постигнућима су истицали да примјењују савременије методе и технике рада, у прилици су да више ангажују ученике, који се на тај начин и осамостаљују, и да они на тај начин имају прилику за мониторинг, тј. праћење ученика у изради неког задатка. Насупрот томе, наставници који су имали или имају одјељења са нижим нивоом постигнућа су истакли да је традиционалнији проступ који захтијева већи ангажман наставника неопходан. У оваквим одјељењима, присутнија и чешћа помоћ и подршка наставника је неопходна. Наставници су такође истакли, да је пројектна настава веома погодна за реализацију у настави енглеског језика, с тим, што је истакнуто да више успјеха и бољи квалитет се постиже у одјељењима са бољим постигнућима у којима ученици радо прихватају задатак у оквиру којег ће моћи самостално да раде, траже изворе знања и покажу резултате свог рада. Наставници су такође истакли да на реализацију па тиме и резултате насатвног процеса утиче и опремљеност за наставни процес. Нпр. истакнуто је да је тешко развијати код ученика вјештину слушања и разумијевања а CD плејер треба за више наставника неколико страних језика и још уз то за ваннаставне активности. Није могуће развијање ове вјештине свести на нпр. једном седмично, то је континуран процес и паралелно се развија са вјештином говора, читања и писања.

1. У оквиру задње тачке дневног реда, потврђен је став насатвника са претходних савјетовања да је потребно најмање два пута ученике оцјенити путем усмених провјера постигнућа јер развијање језичких и говорних вјештина те и комуникативних компетенција је сталан процес, ученик се стално развија и усавршава и потребно му је дати више прилика да своја знања и вјештине и покаже. Такођер је закључено да савремени приступ реализацији наставе енглеског језика нуди низ предности за ученике и наставнике али да је комбинација са традиционалнијим приступом неопходна у одјељењима са нижим нивоом постигнућа. У оваквим ситуацијама, наставник мора да се активније укључи у свим фазама часа и пружи помоћ и подршку ученицима којима је то потребно. Постављена питања су се углавном односила на оцјењивање у наставном процесу, број и врсту писмених провјера постигнућа, такмичење ученика (наставницима је речено да ће до краја мјесеца бити дефинисан Календар такмичења за нову школску годину и бити објављен на сајту Завода, тако да ће имати потребне информације).

Датум: 02.09.2015. године Татјана Богдановић,

Инспектор-просвјетни савјетник